Atliekų susidarymo ir tvarkymo apskaitos ir ataskaitų teikimo taisyklių naujos redakcijos 29 punkte nurodyta: […] įmonės (atliekų tvarkytojai), jų struktūriniai padaliniai (filialai, atstovybės), atskiri įmonės padaliniai (skyriai) ir (ar) atliekų tvarkymo įrenginiai atliekų tvarkymo apskaitą turi vykdyti elektroniniu būdu, naudojantis GPAIS, rengiant atskirus atliekų tvarkymo apskaitos žurnalus.

Nuo 2018 m. sausio 1 d. pradėjo veikti Vieninga gaminių, pakuočių ir atliekų apskaitos informacinė sistema (Toliau – GPAIS), todėl VšĮ Kauno regiono atliekų tvarkymo centras atliekų apskaitą nuo 2018 gruodžio 1 d. vykdo GPAIS. Dėl šios priežasties **keičiasi** atliekų priėmimo tvarka:

Atliekų turėtojai (juridiniai asmenys) privalo registruotis GPAIS nustatyta tvarka ir sudaryti sutartis su VšĮ Kauno regiono atliekų tvarkymo centru dėl atliekų priėmimo į regioninius sąvartynus.

Atliekų vežėjai į sąvartyną vežantys kitų atliekų turėtojų atliekas privalo pasirašyti trišales sutartis su VšĮ Kauno regiono atliekų tvarkymo centru ir atliekų turėtoju. Dėl trišalių sutarčių kreiptis el. paštu: renata@kaunoratc.lt

Atliekų turėtojai (juridiniai asmenys), vykdantys atliekų apskaitą GPAIS ir norintys pristatyti į Sąvartyną atliekas, prieš 1 darbo dieną turi paruošti atliekų lydraštį GPAIS nustatyta tvarka. Ir atvykdami į sąvartyną **privalo turėti spausdintą GPAIS atliekų vežimo lydraštį.**

Atliekų turėtojai (juridiniai asmenys) nevykdantys atliekų apskaitos GPAIS ir norintys atliekas pristatyti į Sąvartyną, **privalo prieš 1 darbo dieną** informuoti atliekų tvarkytoją, siunčiant pranešimą el. paštu apie planuojamas pristatyti atliekas. Pranešime nurodant įmonės pavadinimą (ar sutarties Nr.), planuojamų pristatyti atliekų kodą, pristatymo datą, vežėją.

Pranešimas siunčiamas iki 16 val. el. paštu: zabieliskis@kaunoratc.lt

**Neįvykdžius aukščiau nurodytų reikalavimų, atliekos nebus priimamos.**